Public procurement notice: Modification Of A Contract/Concession During Its Term
Published: 2022-11-29
Buyer: Mesto Trenčín
Country: SK
Contract type: Works
Procedure: Restricted procedure
CPV classification: 45200000: Building and civil engineering work | 45233120: Road construction works | 45233141: Road-maintenance work | 45233142: Road-repair work | 45233160

Technical requirements: Roboty budowlane w zakresie wznoszenia kompletnych obiektów budowlanych lub ich części oraz roboty w zakresie inżynierii lądowej i wodnej
Predmetom zákazky je zriadenie DNS. Cieľom DNS je umožniť verejnému obstarávateľovi flexibilné zadávanie zákaziek v súlade so zákonom o verejnom obstarávaní podľa svojich reálnych potrieb, t.j. v čase a rozsahu, ktorý mu je známy. DNS bude slúžiť na zadávanie zákaziek týkajúcich sa stavebných prác bežne dostupných na trhu, v rámci ktorej sa budú uskutočňovať realizácie a rekonštrukcie súvislých povrchov miestnych komunikácií v Meste Trenčín, pričom budú obnovované povrchy komunikácií, prípadne chodníkov na dobu trvania max. 4 roky. Tento DNS je zriadený pre potreby verejného obstarávateľa a zákazky v ňom bude zadávať iba verejný obstarávateľ.
1. kategória: zákazky do 70.000,00 € bez DPH, ktoré sa týkajú opravy/rekonštrukcie/novostavby dláždených chodníkov a spevnených plôch. Súčasťou zákazky môže byť kladenie dlažby, cestných, chodníkových a záhonových obrubníkov( okrem bezbariérových kasselských), podkladných vrstiev, drobné betonárske a asfaltové práce, okrem súvislého asfaltovania veľkých plôch (špárovanie, zálievky a pod.) vrátane osadenia mestského mobiliáru, osvetlenia (lampy), búracích prác a vyvolaných investícii.
2. kategória: ostatné zákazky, iné ako v kategórii 1., ktoré sa týkajú opravy/rekonštrukcie/novostavby miestnych a účelových komunikácií alebo spevnených plôch vrátane vyvolaných investícií.
Verejný obstarávateľ chce operatívnym zadávaním zákaziek a tým, že stavebné práce rozdelil do dvoch kategórií umožniť účasť aj menším dodávateľom a preto odporúča aj menším dodávateľom, ktorí spĺňajú podmienky účasti v zmysle časti B. týchto podkladov, aby zaslali žiadosť o zaradenie do DNS, aby sa tak mali možnosť uchádzať o vyhlásené zákazky. Len tým dodávateľom, ktorí boli zaregistrovaní v DNS je možné potom zasielať výzvu na predloženie ponuky a teda majú právo na predloženie ponuky, a preto verejný obstarávateľ odporúča dodávateľom, aby doručili žiadosť o zaradenie do DNS do uplynutia lehoty na predkladanie žiadostí uvedenej v týchto súťažných podkladoch. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky.
Pozn.: Stavebný dozor si zabezpečí verejný obstarávateľ sám, na vlastné náklady na každú zákazku zadanú cez DNS.
Výstavba a rekonštrukcia miestnych komunikácií v meste Trenčín: Rekonštrukcia miestnych komunikácií: Chodník na cintoríne, Chodník ul. Cintorínska, ul. Cintorínska, Cesty a chodník Šafáriková ul.
Rekonštrukcia miestnych komunikácií: Chodník na cintoríne, Chodník ul. Cintorínska, ul. Cintorínska, Cesty a chodník Šafáriková ul.
Po začatí realizačných prác na objekte 02-SO2a Chodník ul. Cintorínska došlo zo strany zhotoviteľa k zrealizovaniu sond na zistenie skutočného miesta uloženia inžinierskych sietí. Po odstránení asfaltových povrchov a realizácii zisťovacích sond, bolo zistené plytké uloženie inžinierskych sietí, ktoré pred odkrytím povrchu nebolo možné predpokladať. S ohľadom na zistený nežiadúci stav by jedným z riešení bolo odstránenie podkladového betónu
v hrubšej vrstve ako sa predpokladalo, priemerne až 300mm, a to ručným búraním, tak aby nedošlo k poškodeniu existujúcich rozvodov, ako aj uloženie obrubníkov mimo existujúcich sieti, čo by malo za následok zúženie priechodnosti povrchu existujúceho chodníka. Uvedené riešenie by však spôsobilo neúmerné navýšenie ceny diela s ohľadom na zvýšené náklady vo vzťahu k ručnému búraniu ako aj s odvozom a likvidáciou odpadov, a taktiež zhoršenie priechodnosti chodníka. Z tohto dôvodu je variantným riešením zmena povrchu a podkladových vrstiev časti chodníka na asfaltový povrch a ako podklad použiť CBGM vo výmere 640m2.
Počas realizácie prác sa zároveň zistila nedostatočná šírka obrubníka vzhľadom na veľké zaťaženie pri prejazde áut cez chodník zo zámkovej dlažby ku garážam a preto bolo potrebné vykonať zmenu obrubníka zo záhonového obrubníka šírky 50mm na cestný hrúbky 100mm.
Počas realizácie prác na stavebnom objekte 03-SO2b MK ul. Cintorínska sa zistilo, že 3 ks uličných vpustí boli osadené na nižšej úrovni ako sa predpokladalo v dôsledku čoho vznikla potreba doplniť betónové vyrovnávacie prstence za účelom dorovnanie výškovej úpravy uličných vpustí a vozovky.
Pri realizácii stavebných prác týkajúcich sa výmeny povrchu na objekte 04-SO3 MK a chodník na Šafárikovej ulici, po odstránení vrchnej vrstvy asfaltu vznikla potreba odstránenia silne zdegradovaného betónového podkladu, ktorý vykazuje známky nedostatočne únosného podložia na pokládku asfaltu a nahradiť ho podkladom z kameniva
stmeleného cementom CBGM. Počas realizačných prác sa navyše vyskytla potreba vykonanie výškového dopojenia komunikácie s parkovacími miestami na nájazde na garáže, a to odstránením degradovaného asfaltového krytu, s výmenou za nový asfalt a potrebnými nadväznými prácami, ktorá vznikla z dôvodu potreby vyriešenia odvodnenia cestnej komunikácie, ktoré si vyžiadalo sfunkčniť a zmeniť sklon cestnej komunikácie smerom k uličným vpustiam nachádzajúcim sa na opačnej strane cestnej komunikácie. Taktiež vzišla potreba realizácie demontáže a spätnej montáže oceľových rámp na schodiskách pre uvoľnenie priestoru na výmenu asfaltového povrchu pred schodiskami. Na mieste sa zistilo nadmerné zanesenie uličných vpustí, ktoré si vyžadujú vykonať vyčistenie za účelom zabezpečenia ich správneho fungovania.
V rámci stavebného objektu 02-SO2a Chodník ul. Cintorínska z dôvodu zmeny technológie a prác, a to na povrchových a podkladových vrstvách na časti chodníka, nie je potreba realizovania odstránenia betónového podkladu zhotovenia podkladu zo štrkodrvy s rozprestretím a zhutnením, dodania a kladenia betónovej zámkovej dlažby a parkových obrubníkov hrúbky 50mm, a odvozu s presunom sutiny a vybúraných hmôt. Na objekte 04-SO3 MK a chodník na Šafárikovej ulici sa nebude realizovať výmena parkových obrubníkov z dôvodu tesnej blízkosti zelene.


Winner: COLAS Slovakia, a.s.